Diari Oficial de la Generalitat Valenciana


Sumari del DOGV 2505, del 11-05-1995 (1995/834644)

DECRET 68/1995, de 18 d'abril, del Govern Valencià, pel qual s'aproven els preus públics de l'Escola Oficial de Turisme de la Generalitat Valenciana.
-----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/04/18/68/dof/vci/html**

### Dades del document

Número de DOGV
:   2505

Data del DOGV
:   11-05-1995

Secció del DOGV
:   DISPOSICIONS GENERALS

Número del document
:   1995/834644


Data del document
:   18-04-1995

Organisme emissor
:   Conselleria d'Indústria, Comerç i Turisme

Tipus de document
:   Decret

DECRET 68/1995, de 18 d'abril, del Govern Valencià, pel qual s'aproven els preus públics de l'Escola Oficial de Turisme de la Generalitat Valenciana.   
Pel Decret 160/1994, de 29 de juliol, del Govern Valencià, es va crear l'Escola Oficial de Turisme de la Generalitat Valenciana, i es configura com una entitat dependent de la Conselleria d'Indústria, Comerç i Turisme, per mitjà de l'Institut Turístic Valencià (ITVA), l'objectiu del qual consisteix a impartir ensenyaments tècnico-turístics especialitzats per a obtenir el títol de tècnic d'empreses i activitats turístiques, i es determina per Ordre de 21 de setembre de 1994, de la Conselleria d'Indústria, Comerç i Turisme, que les activitats acadèmiques i la gestió administrativa de l'escola seran desenvolupades per la Universitat d'Alacant.  
D'altra banda, el Decret 73/1991, de 13 de maig, del Govern Valencià, pel qual es regulen els preus públics, estableix en la lletra a) del número 2 de l'article 3 que la fixació dels preus públics es realitzarà per decret del Govern Valencià en els casos en què hi haja raons socials, benèfiques, culturals o d'interès públic que aconsellen que s'indiquen preus inferiors al cost dels serveis.  
D'acord amb tot l'anterior, després de l'elaboració prèvia de la memòria econòmico-financera i vist l'informe favorable emès per la Conselleria d'Economia i Hisenda, s'han determinat els preus públics que ha de percebre l'Escola Oficial de Turisme de la Generalitat Valenciana per la prestació de serveis acadèmics i de gestió administrativa.  
Per tot això, a proposta del conseller d'Indústria, Comerç i Turisme i amb la deliberació prèvia del Govern Valencià, en la reunió del dia 18 d'abril de 1995,   
DECRETE:  
Article primer  
S'aproven els preus públics per al curs 1994-95 que ha de percebre l'Escola Oficial de Turisme de la Generalitat Valenciana, que s'inclouen com annex a d'aquest decret.  
Article segon  
A l'efecte de considerar possibles exempcions o bonificacions en el pagament dels preus públics establerts en aquest decret, seran d'aplicació les disposicions vigents en aquesta matèria.  
DISPOSICIONS FINALS  
Primera  
S'autoritza el conseller d'Indústria, Comerç i Turisme perquè dicte les disposicions necessàries per al desenvolupament d'aquest decret.  
Segona  
Aquest decret entrarà en vigor el dia que es publique en el Diari Oficial de la Generalitat Valenciana.  
València, 18 d'abril de 1995  
El president de la Generalitat Valenciana,  
JOAN LERMA I BLASCO  
El conseller d'Indústria, Comerç i Turisme,  
MARTíN SEVILLA JIMÉNEZ  
ANNEX  
Relació dels imports dels preus públics per al curs 1994-95 que ha de percebre l'Escola Oficial de Turisme de la Generalitat Valenciana.  
1. Matrícules  
1.1 Per a curs complet alumnes oficials  
Primera matrícula: 90.000 pessetes  
Segona matrícula: 135.000 pessetes  
Tercera matrícula: 157.000 pessetes  
Per a curs complet alumnes centres no estatals adscrits a l'Escola Oficial de Turisme de la Generalitat Valenciana: 11.000 pessetes.  
1.2. Matrícula per assignatures soltes  
- Per a la matrícula d'assignatures soltes, el preu s'obtindrà dividint el preu del curs complet en primera, segona o tercera matrícula, respectivament, pel número d'assignatures del curs a què corresponga l'assignatura.  
- Alumnes de centres adscrits  
Cada assignatura (segona matrícula) 2.200 pessetes.  
Cada assignatura (tercera matrícula o successives) 3.000 pessetes.  
1.3. Matrícula avaluació final-prova tècnic d'empreses i activitats turístiques  
- Prova completa: 12.000 pessetes.  
- Per cada mòdul solt o pendent: 5.000 pessetes.  
2. Serveis de Secretaria  
2.1. Obertura d'expedient acadèmic, certificacions acadèmiques i trasllats d'expedients: 2.800 pessetes.  
2.2. Expedició de targeta d'identitat: 630 pessetes.  
2.3. Compulsa de documents: 910 pessetes.  
3. Drets d'examen d'ingrés en l'Escola Oficial de Turisme de la Generalitat Valenciana: 6.600 pessetes.


Còpia Permalink ELI